典源出处《史记 ·魏公子列传》:“魏有隐士曰侯赢,年七十,家贫,为大梁夷门监者。公子闻之,往请,欲厚遗之,不肯受,曰:‘臣修身洁行数十年,终不以监门困故而受公子财。’公子于是乃置酒大会宾客。坐定,公子从车骑,虚左,自迎夷门侯生。侯生摄敝衣冠,直上载公子上坐,不让,欲以观公子。公子执辔愈恭。……市人皆观公子执辔。从骑皆窃骂侯生。侯生视公子色终不变,乃谢客就车。至家,公子引侯生坐上坐,遍赞宾客,宾客皆惊。酒酣,公子起,为寿侯生前。侯生因谓公子曰:‘今日赢之为公子亦足矣。赢乃夷门抱关者也,而公子亲枉车骑,自迎赢于众人广坐之中,不宜有所过,今公子故过之。然赢欲就公子之名,故久立公子车骑市中,过客以观公子,公子愈恭。市人皆以赢为小人,而以公子为长者能下士也。’于是罢酒,侯生遂为上客。”
释义用法侯赢是魏国的隐士,家中贫困,做守城门的监者,信陵君亲身去邀请他赴会,侯生直上车坐上坐,不让,又故意在闹市下车去会客人,让信陵君久等,这都是为了成就信陵君敬贤下士的名声。后侯赢为信陵君画策救赵,自己北向自刎。后用此典指隐居的侠义之士; 也形容不得遇合,暂处窘境。
用典形式
【夷门】 唐·高适:“侠客犹传朱亥名,行人尚识夷门道。”清·吴伟业:“河洛风尘乃里昏,百年心事向夷门。”
【抱关】 唐·李白:“时无魏公子,岂贵抱关人。”宋·苏轼:“青衫别泪尚烂斑,十载江湖困抱关。”
【监门】 明·陈子龙:“监门与狗屠,感激怀好音。”
【守关人】 元·萨都拉:“古来守关人,豪杰存有几。”
【夷门抱关】 唐·王维:“公子为赢停驷马,执辔愈恭意愈下。亥为屠肆鼓刀人,赢乃夷门抱关者。”明 ·陈子龙:“安东仗剑尚慷慨,夷门挟策终抱关。”
【侯赢一言】 唐·魏征:“季布无二诺,侯赢重一言。”
【侯赢抱关】 唐·李白:“倘其公子重回顾,何必侯赢长抱关!”